Document ID: 32005R1719

KOMISJONI MÄÄRUS (EÜ) nr 1719/2005,
27. oktoober 2005,
millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eelkõige selle artikleid 9 ja 12,
ning arvestades järgmist:
(1)
Määrusega (EMÜ) nr 2658/87 kehtestati kaupade nomenklatuur (edaspidi “kombineeritud nomenklatuur”), et täita ühtaegu nii ühise tollitariifistiku, ühenduse väliskaubandusstatistika kui ka kaupade impordi ja ekspordiga seotud muude ühenduse poliitikavaldkondade nõudeid.
(2)
Õigusaktide lihtsustamise huvides on asjakohane ajakohastada kombineeritud nomenklatuuri ja lihtsustada selle struktuuri.
(3)
Kombineeritud nomenklatuuri tuleb muuta, et võtta arvesse järgmist: muudatusi statistikaga ja kaubanduspoliitikaga seotud nõuetes, muudatusi, mis tehakse rahvusvaheliste kohustuste täitmise eesmärgil, tehnika ja kaubanduse arengut, vajadust tekste ühtlustada või selgemaks muuta, ning vajadust kohandada terminoloogiat järjepidevuse pärast teatavate uute, 2004. aastal ühinenud, liikmesriikide keeltes.
(4)
Vastavalt määruse (EMÜ) nr 2658/87 artiklile 12, tuleb antud määruse I lisa asendada kehtivusega alates 1. jaanuarist 2006 kombineeritud nomenklatuuri täieliku variandiga koos ühepoolsete ja kokkuleppeliste tollimaksumääradega, mis tulenevad nõukogu või komisjoni poolt vastuvõetud meetmetest.
(5)
Käesoleva määrusega ettenähtud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2658/87 I lisa asendatakse käesoleva määruse lisas oleva tekstiga.
Artikkel 2
Käesolev määrus jõustub 1. jaanuaril 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. oktoober 2005.

Labels: 3